Franz Gruber (alpinist)

Franz Gruber (født 8. november 1959 i Molln) er en tidligere østerriksk alpinist. Hans beste disiplin var slalåm, der han vant sin eneste verdenscupseier 30. januar 1983 i Kranjska Gora.

Samme sesong ble han nummer ni både i verdenscupen sammenlagt og i disiplincupen i slalåm, og dermed beste østerriker i begge disse. I sesongen 1983/84 oppnådde han flere gode plasseringer i enkeltrenn og ble nummer tre i slalåmcupen. Totalt sikret han seg åtte pallplasseringer i slalåm, pluss én i kombinasjonsøvelsen.

Han ble østerriksk mester i slalåm i 1979, 1981 og 1986, og mester i storslalåm i 1982 og 1984.

 Referanser 

 Eksterne lenker 


Kategori:Østerrikske alpinister
Kategori:Alpinister under Vinter-OL 1984
Kategori:Deltakere for Østerrike under Vinter-OL 1984
Kategori:Personer fra Bezirk Kirchdorf an der Krems
Kategori:Fødsler i 1959
Kategori:Østerrikske mestere i alpint